**Anexa 18 – Categorii și plafoane de cheltuieli eligibile**

Cheltuielile eligibile sunt corespunzătoare activităţilor eligibile din cadrul Prioritatii P1 – O regiune mai competitiva.

Categoriile și sub-categoriile de cheltuieli eligibile aplicabile în cadrul acestui apel de proiecte depus în MySMIS sunt:

|  |  |  |
| --- | --- | --- |
| **Categorii și subcategorii de cheltuieli eligibile** | | |
| **CATEGORIE** | **SUBCATEGORIE** | **DESCRIERE** |
| **COSTURI DIRECTE** | | |
| **Servicii** | ***Cheltuieli efectuate în cadrul activităților de marketing și branding*** | În această sub-categorie sunt incluse cheltuielile cu activități de marketing, cum ar fi: evaluarea pieței; promovarea vânzărilor; distribuția produselor/ serviciilor; analiza eficienței costurilor de marketing etc. și cu activități de branding, cum ar fi: realizare strategie de brand, identitate brand, brand marketing. |
| **Lucrări** | ***1.2 Amenajarea terenului*** | Ȋn această sub-categorie sunt incluse cheltuielile efectuate la începutul lucrărilor, pentru pregătirea amplasamentului și care constau în demolări, demontări, dezafectări, defrișări, cheltuieli pentru colectare, sortare și transport la depozitele autorizate al deșeurilor rezultate, sistematizări pe verticală, accesuri/drumuri/alei/parcări/drenuri/rigole/canale de scurgere, ziduri de sprijin, drenaje, epuismente (exclusiv cele aferente realizării lucrărilor pentru investiția de bază), devieri de cursuri de apa |
| ***1.3 Amenajări pentru protecţia mediului şi aducerea terenului la starea iniţială*** | Ȋn această sub-categorie sunt incluse cheltuieli efectuate pentru lucrări și acțiuni de protecția mediului, inclusiv pentru refacerea cadrului natural după terminarea lucrărilor: plantare de copaci, reamenajare spatii verzi. |
| ***2 - Cheltuieli pentru asigurarea utilităţilor necesare obiectivului de investiţii*** | Ȋn această sub-categorie sunt incluse cheltuieli aferente lucrărilor pentru asigurarea cu utilitățile necesare funcționării obiectivului de investiție, care se execută pe amplasamentul obiectivului de investiție delimitat din punct de vedere juridic, ca aparținând obiectivului de investiție, precum și cheltuielile aferente racordării la rețelele de utilități, precum: alimentare cu apă, canalizare, alimentare cu gaze naturale, agent termic, energie electrică, telecomunicații, alte utilități. |
| ***4.1 Construcţii şi instalaţii*** | Cuprinde cheltuielile aferente execuției tuturor obiectelor cuprinse în obiectivul de investiție, conform cu descrierea activităților eligibile din ghidul specific (construire/extindere/modernizare spatii de producție/prestare servicii) și a celorlalte condiții de eligibilitate din ghidul specific.  Cheltuielile din cadrul acestei sub categorii, sunt detaliate de proiectant în cadrul subcapitolului - Construcții și instalațiile, pe domenii/subdomenii de construcții și specialități de instalații, în funcție de tipul și specificul obiectului. |
| ***4.2 Montaj utilaje, echipamente tehnologice şi funcţionale*** | Cuprinde cheltuielile aferente montajului echipamentelor utilajelor tehnologice și al instalațiilor funcționale, inclusiv rețelele aferente necesare funcționării acestora. |
| ***4.3 Utilaje, echipamente tehnologice şi funcţionale care necesită montaj*** | Cuprinde cheltuielile pentru achiziționarea echipamentelor tehnologice și instalațiilor (pentru proiectele care includ execuția de lucrări sunt acele cheltuieli necesare asigurării funcționalității spațiului construit/ modernizat) |
| ***5.1.1 Lucrări de construcţii şi instalaţii aferente organizării de şantier*** | Cuprinde cheltuieli necesare în vederea creării condițiilor de desfășurare a activității de construcții-montaj, din punct de vedere tehnologic și organizatoric. Se prevăd cheltuieli aferente lucrărilor de construcții și instalații aferente organizării de șantier (cheltuieli aferente realizării unor construcții provizorii sau amenajări în construcții existente, precum și cheltuieli de desființare a organizării de șantier). |
| ***5.1.2 Cheltuieli conexe organizării şantierului*** | Cuprinde cheltuieli necesare în vederea creării condițiilor de desfășurare a activității de construcții-montaj, din punct de vedere tehnologic și organizatoric. Se prevăd cheltuieli conexe organizării de șantier. |
| ***5.3 Cheltuieli diverse şi neprevăzute*** | Cheltuielile diverse și neprevăzute vor fi folosite în conformitate cu legislația în domeniul achizițiilor publice ce face referire la modificările contractuale apărute în timpul execuției.  Cheltuielile diverse și neprevăzute se estimează procentual, în limita a 10% din valoarea cheltuielilor prevăzute în categoria "*Lucrări*" cu excepția sub-categoriilor - *Lucrări de construcţii şi instalaţii aferente organizării de şantier și Cheltuieli conexe organizării şantierului*  (5.1.1 și 5.1.2) |
| **Echipamente / Dotări/ Active corporale** | ***4.4 Utilaje, echipamente tehnologice şi funcţionale care nu necesită montaj şi echipamente de transport***  ***4.5 Dotări*** | Cuprinde cheltuielile pentru achiziționarea (inclusiv montajul acestora, dacă este cazul) de echipamente tehnologice, utilaje, instalații de lucru, mobilier, echipamente informatice, birotică, de natura mijloacelor fixe, respectiv care se regăsesc în:   * + - * + Subgrupa 2.1. „Echipamente tehnologice (mașini, utilaje și instalații de lucru)”,         + Subgrupa 2.2. „Aparate și instalații de măsurare, control și reglare”,         + Clasa 2.3.6. ”Utilaje și instalații de transportat și ridicat”, sau         + Grupa 3 „Mobilier, aparatura birotică, sisteme de protecție a valorilor umane și materiale și alte active corporale”   din Hotărârea Guvernului nr. 2139/ 2004 pentru aprobarea Catalogului privind clasificarea și duratele normale de funcționare a mijloacelor fixe, cu modificările și completările ulterioare și care se încadrează în limita valorică aferentă mijloacelor fixe, stabilită prin reglementările legale în vigoare. |
| ***Cheltuieli cu achiziționarea de instalații/ echipamente specifice în scopul obținerii unei economii de energie, precum și sisteme care utilizează surse regenerabile/ alternative de energie*** | Se cuprind cheltuieli cu achiziționarea de instalații/ echipamente specifice în scopul obținerii unei economii de energie, precum și sisteme care utilizează surse regenerabile (alternative) de energie pentru eficientizarea activităților (altele decât cele prevăzute la subcategoriile 4.4 Utilaje, echipamente tehnologice şi funcţionale care nu necesită montaj şi echipamente de transport, 4.5 Dotări. |
| **Cheltuieli cu active necorporale** | ***4.6 Active necorporale*** | Cuprinde cheltuielile cu achiziționarea activelor necorporale: drepturi referitoare la brevete, licențe, mărci comerciale, aplicații și programe informatice, alte drepturi și active similare.  Se cuprind și cheltuieli cu activități de realizare a instrumentelor de comercializare on-line. Investițiile în realizarea de instrumente de comercializare on-line a serviciilor/ produselor proprii ale solicitantului au ca scop crearea unui magazin virtual (e-shop) în care sunt implementate diferite funcționalități specifice comerțului electronic: publicarea cataloagelor de articole, prețuri și stocuri, preluarea comenzilor, instrumente de plată electronica. |
| **COSTURI INDIRECTE** | | |
| **CHELTUIELI SUB FORMA DE RATE FORFETARE** | ***Cheltuieli indirecte conform art. 54, lit. a) RDC 1060/2021*** | În cadrul cheltuielilor indirecte se pot cuprind următoarele categorii de cheltuieli fără a se limita, enumerarea fiind exemplificativă:  - realizarea activităților de comunicare și vizibilitate (inclusiv masurile de informare și publicitate obligatorii conform contractului de finanțare ),  - întocmirea rapoartelor de audit financiar,  -realizarea serviciilor de consultanță privind organizarea procedurilor de achiziție (serviciile de consultanță/asistență juridică în scopul întocmirii documentației de atribuire și/sau organizării și derulării procedurilor de atribuire a contractelor de achiziție publică), elaborarea documentației de finanțare și a serviciilor de consultanță în domeniul managementului proiectului  - studii de teren, raport privind impactul asupra mediului, studii de specialitate necesare în funcție de specificul investiției.  - cheltuieli pentru (documentații suport) și obținere avize, acorduri, autorizații  - cheltuielile pentru comisioane, cote, taxe  - expertizare tehnică  - Certificarea performanței energetice și auditul energetic al clădirilor  - Proiectare  - Cheltuieli pentru asistență tehnică din partea proiectantului  - Cheltuieli pentru asistenta tehnică din partea diriginților de șantier  Costurile indirecte sunt toate acele cheltuieli care nu se încadrează în categoria costurilor directe  Rambursarea cheltuielilor se va realiza procentual, prin aplicarea unui procent de maximum 7% la valoarea cheltuielilor directe eligibile. |